呢個比喻係以葡萄園嘅工作嚟講明人與天國嘅關係，中心要旨唔係「平等待遇」或「同等價值」，而係強調上帝完全嘅恩典。上帝係最仁慈、慷慨嘅老闆，唔在乎人係咪值得，呢一切都係出於上帝嘅愛，呢啲就係恩典。無論乜嘢時候入到葡萄園，工資一樣表明服事主所得嘅恩典都係一樣。天國事奉原則並唔係信主愈耐，事奉愈耐，得到嘅就愈多。無論係第一批嘅門徒，定係今日嘅信徒，我哋能夠進入上帝的國，唔係我哋配唔配，而係上帝嘅恩典。上帝樂意拯救嗰啲喺最後一刻先至悔改歸向佢嘅罪人，令到後嚟嘅都可以進入天國。